Gigi Becali a anunțat în direct la FANATIK SUPERLIGA pe Prima Sport 1 că are de gând să transfere la FCSB un atacant din play-out. FANATIK a dezvăluit în exclusivitate că Alexandru Pop, golgheterul Oțelului Galați, este pe lista patronului campioanei. Totuși, Gigi Becali s-a orientat și către Daniel Popa, atacantul lui U Cluj.
Gigi Becali se gândește deja la sezonul viitor în care vrea ca FCSB să aibă un parcurs cât mai lung în cupele europene, iar pe plan intern formația lui Charalambous să își apare titlul de campioană. După Rapid – FCSB (2-0), Gigi Becali a anunțat că a pus ochii pe un atacant „care e două clase peste Paraschiv (n.r. de la Hermannstadt)”.
Pe lângă Alexandru Pop de la Oțelul Galați, Gigi Becali îl urmărește pe Daniel Popa, legitimat la Universitatea Cluj, potrivit iamsport.ro. Atacantul în vârstă de 28 de ani a marcat 11 goluri și a oferit 5 pase decisive în 42 de meciuri în actuala stagiune.
Gigi Becali îl va transfera pe Daniel Popa direct la FCSB, fără să discute cu U Cluj, în cazul în care are de gând să plătească suma de 300.000 de euro, sumă ce reprezintă clauza de reziliere din contractul atacantului la U Cluj.
Daniel Popa a strălucit în acest sezon în tricoul celor de la U Cluj, cu care a acces în finala barajului pentru calificarea în preliminariile UEFA Conference League. Universitatea Craiova – U Cluj are loc duminică, 26 mai, ora 20:00.
Cotat la 850.000 de euro, Daniel Popa a semnat cu U Cluj la începutul sezonului după despărțirea de Chindia Târgoviște, care a retrogradat în liga secundă. Atacantul ajuns la 28 de ani a îmbrăcat tricoul lui Dinamo în perioada iulie 2016 – iulie 2021, fiind împrumutat în această perioadă la FC Botoșani și Chindia Târgoviște.
Singura experiență în străinătate a lui Daniel Popa s-a consemnat în perioada martie 2022 – iulie 2022. Chindia Târgoviște l-a cedat pe Daniel Popa la Daejeon Hana Citizen, Coreea de Sud, în schimbul sumei de 100.000 de euro.
Gigi Becali susține că atacantul pe care intenționează să-l aducă la FCSB are un joc mult mai complet decât Daniel Paraschiv, atacantul lui Hermannstadt. În direct la FANATIK SUPERLIGA, patronul campioanei a dat detalii despre atacantul surpriză.
„Ne-am înțeles cu Kiki, mâine (n.r. luni) vine și semnează. Ne-am înțeles pe trei ani. Rămâne și Radunovici, lui îi expiră în iarnă. După, rămâne și el. I-am propus prelungirea. I-am propus 15.000 de euro. Am mai făcut o ofertă de 1,2 milioane pentru Louis Munteanu.
Dar am auzit că îl ia Rapidul. E la revedere. Nu stau să fac licitație. Mai am un atacant din România pe care vreau să îl iau. Dar nu spun că poate îl ia altcineva. Îl iau orice s-ar întâmpla. Nu e de play-off, dar e atacant, atacant. Nouar.
Doi iau, doi nouari. Sută la sută iau atacant de careu. Blănuță la ora asta nu e de FCSB. Dacă îl iau pe ăsta, îl iau peste capul la tot staff-ul. Doar eu vreau să vină”, a declarat Gigi Becali, la FANATIK SUPERLIGA pe Prima Sport 1.